Pretoria: Hier kan jy vandag nié ry nie | Maroela Media
Pretoria: Hier kan jy vandag nié ry nie
Die Stad Tshwane sal Vrydag, as deel van sy Vervoermaand-aktiwiteite, 'n motorvrye sone in Hatfield skep met die oog daarop om motoriste aan te raai om eerder openbare vervoer as privaat motors te gebruik.
Lindela Mashigo, woordvoerder vir die Stad, het gesê twee dele van Burnettstraat tussen Grosvenor- en Hildastraat sal gesluit word. "Hildastraat sal ten volle in bedryf wees in die noord-tot-suid-rigting met beperkte toegang van suid na noord," het Mashigo gesê.
Die Stad moedig inwoners aan om minder afhanklik te wees van hul privaat voertuie en eerder van openbare vervoer soos Tshwane se busdiens, Metrorail, Gautrein of taxi's gebruik te maak.
"Die gebruik van openbare vervoer kan verkeersopeenhopings vergemaklik, uitlaatgasse verminder en ons mense kans gee om gehaltetyd waartydens hulle kan lees, studeer of werk in die vervoertydperk te beleef. Dit word ook verbind met gesonder leefstyle – mense wat openbare vervoer gebruik, is oor die algemeen meer fisiek aktief aangesien hulle van die vervoerpunt na die eindbestemming stap."
Die sluitings sal van 08:00 af plaasvind.
hatfield In die nuus Tshwane
Nugent verdedig sy SAID-verslag
Hier mag jy vuurwerke afvuur in Kaapstad
….met 'n 65% kans dat daar nie busse loop nie agv strikes….. Sjoe, hulle het nie so mooi aan hierdie plan gedink nie.
Ag genade wag nou nog. Baie tyd om sulke tjol uit te dink. Gebruik liewe julle energie om iets positiefs in die gemeenskap te doen bv daardie vuil en oorbegroeide sypaadjies skoon te maak en vuilgoed te laat optel.
Openbare vervoer – wat is dit? Die busdiens is pateties en die taxi's gevaarlik so al wat oorbly is jou eie vervoer of om te stap. Met die gemors wat rondlê het jy nog 'n groot kans om vrotpootjie te kry as jy stap.
Wees minder afhanklik op jouself en wees totaal afhanklik op die staat… Lui dit klokkies mense?
Vervoermaand en ons hoor eers op 20 Oktober daarvan? Agnee man julle kan seker beter doen as dit.
Die inisiatief is seker goed maar met al die stakins en wegblyaksies en itimidasie gaan dit nie werk nie.
Ja maak bietjie die stormwaterslote skoon dis reenseisoen maar ek het nie hoop nie.
Ek was n paar weke gelede by die munisipale kantoor in Van Basdenstraat en die tuine, beddings en geboue lyk verwaarloos en gehawend.